**Referat fra Billund Jagtforenings  generalforsamling den 19. januar 2017.**

Ajourført den 30-1-2017.

1. Formanden Peter Trads bød de ca. 20 fremmødte velkommen og derefter blev Kim Rasmussen  valgt til  dirigent,  og protokolfører blev Niels Chr. Andersen.

Kim Rasmussen sagde at generalforsamlingen var lovlig varslet i BJF`s blad fra dec. 2016 og foreslog, at vi fulgte dagsordenen som var i bladet.

1. Ordet blev givet til Formanden, Peter Trads, som **aflagde bestyrelsens beretning for 2016**. Peter sagde indledningsvis at beretningen blev kort da de enkelte udvalg selv kom med en beretning senere.  Peter kom lidt ind på Danmarks Jægerforbunds byggeri i Rønde ved Kalø Vig og udflytning dertil, som nu er færdig. BJF havde været repræsenteret af Peter Trads og Torben Jensen ved 2 møder: Kredsmødet og delegeretmødet. Store opgaver for forbundet p.t. er Revision af jagttider- Forvaltning af hjortevildt – Markvildtsprojekter.  Peter kom også ind på hvad der sker i vores egen forening og ”nærområde”: Jægerråd for Billund Kommune, der har desværre ikke været aktiviteter. Renovering af vores hus mangler noget endnu, men håber det afsluttes, når det bliver varmere og der kan laves gulv og males. Deltagelsen ved Trofæaften- Bukkekaffe den 16. maj – Familiefisketur – Fromseierjagten var OK, Men ved de øvrige arrangementer var der for få og der var derfor blevet lavet færre arrangementer. Peter glædede sig over at Hundearbejdet var kommet godt i gang, og der fra 2017 også kunne tilbydes jagttegnskursus. Kommunikationen til medlemmerne sker hovedsagelig v.h.a IT, hjemmesiden, facebook, der udsendes kun 1 årligt blad i december. Det var den sidste beretning fra Peter Trads, som ikke modtager genvalg og takkede sine bestyrelses kollegaer og udvalgsmedlemmer for veludført arbejde.  **Beretning Godkendt** med stort applaus.
2. **3.      Kasserens beretning.** Det uddelte regnskab, som selvfølgelig var godkendt af revisorne, blev gennemgået af kasseren Flemmnig Møller Nielsen. Der var ikke spørgsmål til regnskabet som viste et lille overskud på ca. 7.000kr en egn kapital på ca. 242.000kr fordelt på et indskud i riffelbane på ca. 98.000kr og kasse beholdning og bankkontoer på i alt ca. 144.000kr. Regnskabet findes ved kasseren. **Regnskab blev godkendt.**
3. **4.      Hundeudvalgets beretning.** Det blev fremlagt af Thomas Echwald og hovedpunkterne var vintertræningen 2016 hvor der var 24 hunde tilmeldte, som blev delt op i 2 hold. Forårstræningen hvor der blev 4 X træning i vand og slæb. Den første gang var med schweiss hundefører Tommy Kristiansen, som fortalte lidt om schweiss arbejde. Hundetræningen må betegnes som en succes.  Til træningen var der ca. 10 deltager. Hundetræningen 2017 er startet den 12. januar med ca. 12 deltager.  **Beretning godkendt.**
4. **5.      Ideudvalget´s** beretning blev fremført af Peter Trads, som fortalte om de forskellige arrangementer så som: Trofæaften den 23. februar med 12 deltager. Den 17. marts var der foredrag om ” Forbedre vilkårene for markvildtet” ved Kristian Husballe. Den 16. maj var der Bukkekaffe, med ca. 18 deltager. 16. juni fiske tur til Hovborg.  Vandre tur på Randbøl hede var den 27. september for at høre hjortebrøl. Den 24. november var der møde i Jægerly med Peter Smærup fra Jægerforbundet hvor emnet var regulering af rovvildt med fælde eller våben. Især mårhunden blev omtalt.  I 2017 vil de traditionelle arrangementer bukkekaffe fisketur blive gentaget, men der arbejdes også med foredragsaften måske allerede i marts med jagt guide som har været i Canada og der arbejdes også med en tur til Jægernes hus i Kalø. Ideudvalget beretning, som er ved Peter Trads eller hos undertegnede, **blev godkendt**.
5. **6.      Skydeudvalgets beretning** blev fremført af  Kim Rasmussen og han kom ind på vores trænings skydning  i april, maj  og august på riffelbanen. Pokalskydningen den 26. juni blev aflyst og flyttet til den17. september.   Træningsskydning i Måde, på hjortebanen, var den28. april. På mange af skydningerne var der desværre kun få deltager.  I august blev sporting skydningen aflyst p.g.a for få tilmeldte. Der var træning skydning med haglbøsse nogle tirsdage i august med afsluttende pokalskydning den 30. august. Der var kommet en mail fra John Starup på flugtskydningsbanen, med datoer for skydninger. Se aktivitetskalenderen, eller skydebanens hjemmeside. Hele beretningen findes ved Kim Rasmussen og beretningen blev godkendt.
6. **7.      Husudvalgets** beretning blev fremlagt af Flemming Møller Nielsen, da Mogens Kyster var fraværende. Flemming kom mest gik ind på det økonomiske, der er anvendt ca. 11.000kr fordelt  på 2.500kr.  ejendomsskatter og 8.500 kr på huset. Renoveringen mangler lidt endnu, se Peter Trads beretning.
7. **8.      Jagtudvalgets** beretning blev fremlagt af Jens Kruse fortalte lidt om jagterne i Fromseier og fiske turen ved Langelandsbæltet med ”Amigo”. Regnskabet, som er lavet af FL.Møller Nielsen, viste et lille overskud. Nye datoer for fisketuren med Amigo er den 5. august og jagt datoer i Fromseier er den 29. oktober og den 19. november. Andejagten ved Ribe fortsætter også i 2017.**Beretning godkendt.**
8. **9.      Kontingent for 2018** fortsætter uændret med 100 kr. og 135 for B medlemmer.
9. **10.  Valg**.    På valg er Flemming Møller Nielsen, som fortsætter og Torben Jensen og Peter Trads som ikke ønsker genvalg.  Nyvalgt blev Henrik Nicolajsen og Michael Søndergård.
10. **11.   Valg.**  Helge Jensen blev genvalgt som suppleant og Hans Olesen genvalgt som revisor og Orla Eskildsen som revisor suppleant.
11. **Eventuelt.**  Kim Lassen blev indstillet og valgt til ” Årets Jæger” .  Krage & skade ben   her havde 3  indleveret ben. Kim Lassen 16 par. Jens Kruse 50 par og Bo Jensen 66 par. De fik patroner i præmier. Jæger Råd Billund der var ikke noget nyt. Per Krenk havde forslag til jagt / ide udvalget om at lave en dag med fuglejagt f.eks til Ravnholt  på Fyn eller Gyllingnæs på nord siden af Horsens fjord. Henrik Nicolajsen vil gerne tage sig af bueskydning i klubben!!.
12. **Afslutning.**  Mødet sluttede med en lille vingave og et stort TAK, til den afgående formand  **Peter Trads** og et stort applaus, som kvitterede med et stort tak for godt samarbejde i 3 år som formand og mange år som jæger i klubben.